A nagy áttörés 1973-ban érkezett, mikor az Opatija Fesztivált a Kemal Monteno által írt "Gori vatra" (Ég a tűz) c. dallal megnyerte, így Jugoszláviát képviselhette az 1973-as Eurovíziós Dalfesztiválon az év április 7-én Luxemburgban. Ezután több különböző fesztiválon részt vett, 1974. november 23-án a belgrádi Hit paradat megnyerte az "Ona spava" (A lány alszik) című dallal, melyet Kornelije Kovač írt. Ekkoriban a német WEA céggel is aláírt egy szerződést, két számot fel is vettek, a producerek pedig mivel a szláv nevet nehezen kiejthetőnek ítélték meg, Dravco név alatt jelentek meg dalai. Mivel azonban Čolić nem szándékozott Németországba költözni, így az ottani karrierről lemondott.